মহেন্দ্র সিংহ ধোনি — সবাই জানেন জাতীয় দলের হয়ে খেলার আগে মহেন্দ্র সিংহ ধোনি টিকিট চেকার ছিলেন। ভারত অধিনায়ক হিসেবে তিনি সফলতম। খেলা ছাড়ার পরে তিনি কী করবেন, তা কেউ জানেন না। 
ফ্রেড ট্রুম্যান— দুনিয়া কাঁপানো নাম। প্রথম ব্যক্তি হিসেবে তিনশো উইকেটের মালিক ইংল্যান্ডের ট্রুম্যান। খেলা ছাড়ার পরে কমেডিয়ান হিসেবে নাম করেছিলেন তিনি। 

জ্যাক রাসেল— অ্যাঙ্গাস ফ্রেজারের মতে, বব টেলরের পরে ইংল্যান্ডের সেরা উইকেটকিপারের নাম জ্যাক রাসেল। তবে ক্রিকেটার রাসেলকেও ছাপিয়ে গিয়েছিলেন চিত্রশিল্পী রাসেল। এই তথ্য অনেকেই জানেন না। 

ক্রিস হ্যারিস— নিউ জিল্যান্ডের এই অলরাউন্ডার ক্রিকেট ছাড়ার পরে মেডিক্যাল রিপ্রেসেন্টেটিভ হিসেবে কাজ করছেন। বর্তমানে একটি অস্ট্রেলিয়ান কোম্পানির হয়ে কাজ করছেন হ্যারিস। 

কলিন ক্রফট— ওয়েস্ট ইন্ডিজের এই বোলার খেলা ছাড়ার পরে পাইলট হিসেবে কাজ করেছেন।